《送师好古归青社》
元代·方回

姓字喧吟社，吟须亦未生。
更能十年读，讵止一时名。
政尔推英俊，终然要老成。
闻韶问遗俗，肯学饭牛声。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。